[[File:'Two Years' Vacation' by Léon Benett 21.jpg|thumb|Illustration fra ''To års ferie'' af Léon Benett]]
'''''To års ferie''''' (originaltitel '''''Deux ans de vacances''''') er en roman af [[Jules Verne]], udgivet i [[1888]] på [[Fransk (sprog)|fransk]] og i 1889 på dansk. Bogen handler om en flok [[Kostskole|kostskoledrenge]], som skal på ferie i en [[Sejlskib|sejlbåd]], men ferien bliver længere, end de har forventet, fordi et uvejr krydser deres vej. Båden lander på en ø i [[Stillehavet]], og romanen handler om drengenes eventyr og kampe på øen. Bogen har været yndet blandt drenge og eventyrlystne sjæle i hele verden.
 
== Udgivelse ==
Som mange af [[Jules Verne]]s andre bøger blev ''To års ferie'' udgivet som [[føljeton]] i (24 afsnit mellem [[januar]] og [[december]] [[1888]]) i bladet [[Magasin d’Éducation et de Récréation]], som blev udgivet af Vernes forlægger [[Hetzel]]. Samme år kom romanen som bog på [[Fransk (sprog)|fransk]] i to bind, det første i [[juni]], det andet i [[november]].
Litteratur Kultur Science_fiction